**ОБЩИНСКИ СЪВЕТ – СВИЩОВ**

ПРЕПИС!

До……………………..............

**Р Е Ш Е Н И Е**

**№ 574**

от заседание на Общинския съвет,

проведено на 26.08.2021 г., Прот. № 34

**ОТНОСНО:**Даване съгласие за ликвидиране на съсобственост чрез продажба собствеността на Община Свищов, представляваща ½ ид. част от дворно място, на ул. “Княз Борис Първи“ № 12, гр. Свищов, на съсобственика

На основание чл. 21, ал. 1, т. 8 от Закона за местното самоуправление и местната администрация (ЗМСМА), чл. 34, ал. 4 и чл. 36, ал. 2 от Закона за общинската собственост (ЗОС), чл. 22, ал. 1, т. 1 и чл. 40, ал. 1, т. 3, ал. 2, ал. 3 от Наредбата за реда за придобиване, управление и разпореждане със собствеността на община Свищов (НРПУРСОС), във връзка с докладна записка с рег. индекс № 08-00-1308/03.08.2021 г. от дирекция „Управление на собствеността и стопански дейности“ и предложение с Вх. № 1038/16.08.2021 г. от д-р Генчо Генчев – Кмет на община Свищов, Общински съвет – Свищов,

**Р Е Ш И:**

І. **Дава съгласие** **за ликвидиране на съсобственост чрез продажба на собствеността на Община Свищов, представляваща една втора идеална част от** **дворно място - имот пл. № 3625 (три хиляди шестстотин двадесет и пет), целият с площ 300 кв. м. (триста квадратни метра)**, кв. 83 (осемдесет и трети) по плана на гр. Свищов, по силата на Акт за частна общинска собственост № 242/15.02.2000 г., № 72, том 9, вх. рег. № 3302, вписан на 25.10.2005 г. в Служба по вписванията - гр. Свищов, представляващпоземлен имот **с идентификатор 65766.702.3625** (шест пет седем шест шест точка седем нула две точка три шест две пет), с площ 290 кв. м. (двеста и деветдесет квадратни метра), с начин на трайно ползване: за друг обществен обект, комплекс, предназначение на територията: урбанизирана, предишен идентификатор: няма, номер по предходен план: 5013625, квартал: 83, с адрес: ул. „Княз Борис Първи“ № 12, собственост на Община Свищов, по кадастрална карта и кадастрални регистри, одобрени със Заповед № РД-18-10/12.02.2009 г. на Изпълнителен директор на АГКК, при последно изменение на кадастралната карта и кадастрални регистри, засягащо поземления имот от 22.01.2015 г., при граници: 65766.702.3621, 65766.702.3622, 65766.702.3623, 65766.702.9647, 65766.702.3624, **на съсобственика Г. Н. Г.,** собственик на една втора идеална част от дворното мястосъгласно нотариален акт № 88, том 1, рег. 245, дело 87 от 04.02.2015 г., вписан в Служба по вписванията - гр. Свищов и нотариален акт № 98, том 1, рег. 271 от 06.02.2015 г., вписан в Служба по вписванията - гр. Свищов, **с отреждане урегулиран поземлен имот (УПИ) ІІІ-3625 (трети-три хиляди шестстотин двадесет и пет), за жилищно строителство от кв. 203 (двеста и трети) по Подробен устройствен план - План за регулация и застрояване (**ПУП-ПРЗ), зона Изток, одобрен с Решение № 348/30.10.2008 г. на Общински съвет - Свищов, **при продажна цена - 5 195 лв. (пет хиляди сто деветдесет и пет лева), без ДДС,** представляваща пазарната цена,определена от оценител на имоти по реда на чл. 41, ал. 2 от ЗОС на недвижимия имот.

Сделката е облагаема по ЗДДС (Имотът е УПИ).

ІІ.В изпълнение на Решението по т. I, възлага на Кмета на община Свищов да предприеме необходимите действия по реда на ЗОС и НРПУРСОС.

**МОТИВИ:** Във връзка с приетата от Общински съвет – Свищов „Стратегия за управление на общинската собственост в община Свищов за мандат 2019-2023 г.“, с докладна записка до Кмета на община Свищов с рег. индекс № 08-00-1308/03.08.2021 г. от дирекция „Управление на собствеността и стопански дейности“ е сведена информация относно постъпило заявление (рег. индекс № 94-З-1239/02.06.2021 г.), с което е проявен инвестиционен интерес от Г. Н. Г., живущ в гр. Свищов, ул. „\*\*\*“ № \*, вх. “\*“, ап. \*, като съсобственик в поземлен имот с идентификатор 65766.702.3625 (шест пет седем шест шест точка седем нула две точка три шест две пет), с адрес: ул. „Княз Борис Първи“ № 12 по кадастрална карта и кадастрални регистри относно закупуване на общинската част от имота.

С приходна квитанция № 0000130731/02.06.2021 г. лицето е платило такса в размер на 20 лв. в полза на Община Свищов с основание: Молба за започване на производство по продажба на общински имот.

**ПИ 65766.702.3625 е в съсобственост между Община Свищов**, собственик съгласно Акт за частна общинска собственост № 242/15.02.2000 г., № 72, том 9, вх. рег. № 3302, вписан на 25.10.2005 г. в Служба по вписванията - гр. Свищов и **Г. Н. Г.**, собственик съгласно нотариален акт № 88, том 1, рег. 245, дело 87 от 04.02.2015 г., вписан в Служба по вписванията - гр. Свищов и нотариален акт № 98, том 1, рег. 271 от 06.02.2015 г., вписан в Служба по вписванията - гр. Свищов, **всеки притежаващ по една втора идеална част от дворното място, представляващо имот пл. № 3625, целият с площ 300 кв.м.**, кв. 83 по плана на гр. Свищов, подробно описано в горепосочените документи за собственост.

По действащия Подробен устройствен план – План за регулация и застрояване, зона Изток, на град Свищов, одобрен с Решение № 348/30.10.2008 г. на Общински съвет - Свищов за ПИ с идентификатор 65766.702.3625 е отреден урегулиран поземлен имот ІІІ-3625 (трети-три хиляди шестстотин двадесет и пет), за жилищно строителство от кв. 203 (двеста и трети).

Разпореждането със собствеността на Община Свищов в имот, частна общинска собственост е по реда на чл. 36, ал. 2 от Закона за общинската собственост – ликвидиране на съсобственост чрез продажба частта на Общината на съсобственика Георги Николаев Георгиев.

Съгласно Удостоверение за данъчна оценка (изх. № 5408001705/27.07.2021 г.) данъчната оценка на ПИ 65766.702.3625, целият с площ 300 кв. м. е 3 120,00 лв. (три хиляди сто и двадесет лева), от която стойността на общинската част – 150 кв. м.**,** предмет на продажба е 1 560.00 лв. (хиляда петстотин и шестдесет лева).

Съгласно изготвена експертна оценка, справедливата пазарна стойност на общинската част, представляваща 150/300 ид. ч. (сто и петдесет от триста идеални части) от имота е 5 195 лв. (пет хиляди сто деветдесет и пет лева), (без ДДС).

С оглед на постъпилото инвестиционно намерение, както и с оглед на включването на имота в „Годишна програма за управление и разпореждане с имоти, общинска собственост през 2021 година”, приета с Решение № 394/25.02.2021 г., Протокол № 25 на Общински съвет - Свищов, (като обект с пореден номер № 68, от точка А, на раздел III), с горепосочената докладна записка е изложено становище, че **продажбата на въпросния имот е облагаема сделка по ЗДДС (Имотът е УПИ), като същата е законово реализуема** **чрез продажба на общинската част от имота.** Като допълнителен мотив, продажбата е дефинирана като приходоизточник за общинския бюджет за 2021 г.

В заседанието участват 28 общински съветници.

Гласували “За” – 27, “Против” – няма и “Въздържал се” – 1.

ПРЕДСЕДАТЕЛ НА ОбС: …/п/ …

 /д-р Кристиян Кирилов/

Вярно при ОбС: …………………

 /Л. Миронова/